মানব সভ্যতার অগ্রগতিত লিপি বা মেয়েকর ভুমিকা নিয়াম গুরুত্বপুর্ণ। যুগ যুগান্তরর জ্ঞানর ভান্ডারগো মানুয়ে ধরিয়া থসি লিপির মাধ্যমে, সিল্করে দেসি ভবিষ্যত প্রজন্মরাং। লিপির সৃস্টি নাইলে এবাকার জ্ঞানর ভান্ডারগো যেগরে মাতিয়ার অউ লেইরিক বা গ্রন্থর জরম নাইলইস। তারো মেয়েক অইল্তাই আদিম মানবর স্মৃতি জিংতা করানির কাজে তানুর জ্ঞানর ভান্ডার উগরে আকুবালা বা চিরদিনরকা থনির পদ্ধতিগত রূপ আহান। ঠার আহানরে স্থান বারো কালর বারাদেত্ত চেইলে সীমিত অংতা আহাত থার, লিপিয়ে অউ সীমানার চৌদ্দাগো লালকরিয়া ঠার আহানরে মুক্ত করেদিয়া কালর হুত্গত দেশ বার দেশান্তরে ফৌকরে দের।